**Utdanning innenfor folkehelse**

**En bachelorutdanning i folkehelse**

Et bachelorstudium innenfor folkehelse gir deg en bred og tverrfaglig forståelse og innføring i helsebegrepet, og hva som skal til for å forebygge sykdom og fremme helse i befolkningen og ulike befolkningsgrupper. Gjennom et bachelorstudium får studenter et mer konkret innblikk rundt de sentrale folkehelseutfordringene i samfunnet. Du lærer mer om hvilke tiltak som kan fremme livstilsvaner, fysisk aktivitet, psykisk helse, sunt kosthold, redusere sosial ulikhet, samt tiltak mot sentrale levekår som bo- og oppvekstsvilkår i samfunnet. I tillegg kan studenter gjennom en bachelorutdanning bli bedre kjent med arbeid innenfor samfunnsplanlegging i helsefremmende og forebyggende virksomheter.

Med en bachelorutdanning innenfor folkehelse er du kvalifisert til å jobbe med folkehelsearbeid på ulike arenaer hvor helsefremming og forebygging av sykdom står sentralt. Offentlig sektor i kommuner eller fylkeskommuner som folkehelsekoordinator eller frisklivskoordinator er mulige arbeidsplasser. Du kan også jobbe i frivillig eller privat sektor eller innenfor internasjonalt helsearbeid og lignende.

Mulige steder en kan ta bachelorutdanning i folkehelse:

* Folkehelsearbeid, Universitetet i Agder
* Folkehelsearbeid, Høgskolen i Innlandet
* Folkehelsearbeid med vekt på kosthold og fysisk aktivitet, Høgskolen på Vestlandet
* Livsstilsendring og folkehelse, Høgskolen i Kristiania

I utlandet:

* Public Health, Otago University
* Folkesundhedsvidenskab, Universitetet i Aarhus
* Folkesundhedsvidenskab, Universitetet i København
* Public Health, University of Debrecen

Kilde: <https://studievalg.no/studier/bachelor/folkehelsearbeid>

**En masterutdanning i folkehelse**

Med en master i folkehelse får du en tverrfaglig innføring i hvordan ulike samfunnsforhold påvirker helsen. Studenter vil gjennom et masterstudie presenteres for helsepolitiske utfordringer innen sentrale temaer som påvirker helsen (psykisk helse, ernæring, fysisk aktivitet, sosial ulikhet i helse) samt erfaring og kompetanse i hvordan intervenere forebyggende og helsefremmende tiltak mot disse forholdene på lokalt nivå. Studenter presenteres for det systematiske folkehelsearbeidet og ulike arbeidsformer, som blant annet identifisering og kartlegging av folkehelseutfordringer, planforankring av mål, samt tiltak og evaluering av folkehelsearbeidet på lang og kort sikt. Siden folkehelsearbeid tar utgangspunkt i samfunnsforhold utenfor helsesektoren, vil studenter også bli presentert for tilnærminger til samarbeid og samhandling på tvers av sektorer, forvaltningsnivåer, profesjoner og fagfelt.

En master innenfor folkehelse kvalifiserer deg til folkehelsearbeid på lokalt, regionalt og nasjonalt nivå i offentlig og privat sektor, samt i frivillige organisasjoner. Det kvalifiserer deg også til arbeid med forskning, fagutvikling og ledelse eller i vitenskapelige stillinger ved universiteter og høyskoler.

Mulige steder en kan ta masterutdanning i folkehelse:

* Folkehelsevitenskap, NMBU
* Folkehelsevitenskap, Universitetet i Agder
* Folkehelse, NTNU
* Master i samfunn og helse, spesialisering helsefremmende arbeid, Universitetet i Sør-Øst Norge
* Helsefremmende arbeid og helsepsykologi, Universitetet i Bergen
* Global health, NTNU
* Public health, Universitetet i Tromsø
* Empowerment og helsefremmende arbeid, Oslo Met

I utlandet (listen er lang):

* Duke University
* London School of Economics and Political Science (LSE)
* The University of Sydney
* University of Melbourne

Kilde: <https://studievalg.no/studier/2-arig-master/folkehelse>